Gereformeerde Kerk Vereeniging – Page 2 – Oë gerig op Jesus Christus toegewy om Hom te volg
(2017 12 17 1e) God is groot en getrou; Hy handel met die trotses en nederiges Luk 1 v46tot55 ♪
Posted on	December 17, 2017 in Advent, Lof aan God, Lukas, Preke
Sekere gebeure in die geskiedenis was so ingrypend dat dit mense se lewens-en-wêreldbeskouing ingrypend verander het: daaronder tel die ontdekking van die boekdrukkuns, die industriële revolusie; die huidige inligtingsrevolusie; die twee wêreldoorloë. Mense doen navorsing, praat, skryf en sing selfs daaroor.
Die keerpunt in die hele geskiedenis van die mensdom was die geboorte van die Seun van God. Ons dateer alles in die tydperke voor en na Christus. Ook oor Christus se menswording is en word navorsing gedoen, gepraat, geskryf en selfs gesing.
Dit het al voor sy geboorte begin. Maria het ‘n loflied gesing. In haar loflied besing sy die Here God in sy grootheid, almag, genade en en ontferming oor haar en ander wat soos sy nederig is en ontsag vir God het. Hy handel volgens Maria se loflied ook met diegene wat vol van hulleself is en geen ontsag vir Hom het nie. Ons tema is: God is groot en getrou – Hy handel met dié wat trots en met dié wat nederig is. Ons sien die Here: (1) is groot en getrou; (2) handel met beide trotses en nederiges
(2017 12 10 2e) Die vrou in God se plan – Hou net vas wat julle het totdat Ek kom Open 2 v18 tot 29 veral v25 ♪
Posted on	December 10, 2017 in Openbaring, Preke, Vrou se plek in God se plan
Ons tema vanaand is die verheerlikte Jesus se opdrag: Hou net vas wat julle het, totdat Ek kom. Sommige in die GKSA beskou so ‘n opdrag as musiek in die ore – veral in die konteks van die plek van die vrou in God se plan. In dieselfde konteks is hierdie opdrag vir ander ‘n steen des aanstoots; hulle gooi hulle hande moedeloos in die lug. Natuurlik laat alles nog ‘n groep heeltemal koud.
Bloot op die klank af is enige van hierdie reaksies aanvaarbaar. Dit is egter meer as blote klank. Dit is die opdrag van die verheerlikte Christus, ons Here en Koning. Hy gaan eendag weer kom en ons tot verantwoording roep oor wat ons met hierdie opdrag gedoen het.
Opvallend het die vrou, Isebel, ‘n sentrale rol gespeel het in die gemeente Tiatire aan wie die verheerlikte Christus sy vierde brief in openbaring gerig het. Christus het dit teen die gemeente gehou dat hulle haar laat begaan het. As Skrywer is sy oordeel oor hierdie vrou duidelik: Sy doen haar as profetes voor. Isebel van Tiatira was een van baie vals profete.
Elke gemeente en elke gelowige het die verantwoordelikheid om vas te stel of dit wat verkondig word ware of vals profesie is. Elders gee Johannes die opdrag: … daar is nou reeds baie vals profete in die wêreld, maar ondersoek elkeen (1 Joh 4:1). Uiteindelik bepaal ons uitvoering van hierdie opdragte wat die toekoms vir ons inhou. Die volgende hoofsake kom hierna aan die orde: (1) wat die gemeente het waaraan hulle moet vashou en (2) die gevolge van die uitvoering van die opdrag, al dan nie.
Posted on	December 10, 2017 in Advent, Leefwyse as Christen, Lukas, Preke
Posted on	December 3, 2017 in Handelinge, Preke, Vrou se plek in God se plan
Posted on	December 3, 2017 in Advent, Numeri, Preke